**ΤΑΞΙΔΕΥΟΝΤΑΣ ΜΕ ΤΗΝ ΤΕΧΝΗ ΚΑΙ ΤΟΝ ΛΟΓΟ**

**«Αφύπνιση στη Γαλλική Γλώσσα και Πολιτισμό»**

**6ο Βιωματικό Δημιουργικό Εργαστήριο**

**Τίτλος εργαστηρίου**: «Jouons avec les saisons et les vêtements» (παίζουμε με τις εποχές και τα ρούχα)

**Ημερομηνία υλοποίησης:** 04/12/2021

**Χώρος:** Δημοτική Βιβλιοθήκη

**Διάρκεια**: 2 ώρες

**Συμμετέχοντες**: 6 φοιτητές ΠΤΔΕ Μπορτόνε Ειρήνη (7197), Ζούλια Ελπίδα (7397), Πανταζή Ελένη (6861), Μαρκάκη Μαρία (7309), Καζακλή Αικατερίνη (7236), Πασσάς Παναγιώτης (7202) (οργανωτές/εμψυχωτές) - 16 παιδιά (μαθητές 8-12 ετών)

**Γενικοί στόχοι:** Ανάπτυξη γνωστικών μεθοδολογικών, κοινωνικο-συναισθηματικών δεξιοτήτων / Εξοικείωση με παραγωγή παιδαγωγικού υλικού. / Oργάνωση και υλοποίηση εργαστηρίων / Εξοικείωση με την προφορά, την γραφή και τον πολιτισμό της γαλλικής γλώσσας μέσα από παιγνιώδεις δραστηριότητες

**Υποστηρικτικό Υλικό:** (κατασκευάστηκε από φοιτητές)

1. 20 πλαστικοποιημένες κάρτες flash-cards (εικόνα–λέξη)
2. Θεματικό τραγούδι, με γνωστή μελωδία και νέους στίχους.
3. Φυλλάδιο με το τραγούδι εικονογραφημένο (εικόνα-στίχος)
4. Φυλλάδιο με δραστηριότητες εμπέδωσης (αντιστοίχιση / κρυπτόλεξο)
5. Παιχνίδι «Ντόμινο ρούχων», με πλαστικοποιημένες κάρτες
6. Παιχνίδι «Χήνας», ρούχα και εποχές, με ταμπλό και κάρτες
7. 10 Κανονικά ρούχα, μανταλάκια, σκοινί
8. Μακέτα και υλικό (έντυπο, χαρτόνια…) για κατασκευή ημερολογίου

**Δράσεις:**

1. Ευαισθητοποίηση στο θέμα με χρήση flash-cards (εικόνα-λέξη)

με παιχνίδια αντιστοίχισης και εξαφάνισης κάρτας. (10΄)

1. Δραματοποίηση και εκμάθηση τραγουδιού με χρήση flash-cards (10΄)
2. Παιχνίδια (σε μικρές ομάδες, με κυκλική ροή) (60΄)

* Παιχνίδι “χήνας” (ρούχα και εποχές). με δράσεις και ερωτήσεις.
* Ντόμινο με κάρτες ρούχων.
* Βιωματικό παιχνίδι «Απλώνω τη μπουγάδα μου».

4. Κατασκευή ημερολογίου με θέμα : εποχές και ρούχα (30΄)

5. Φυλλάδια εμπέδωσης (συμπληρωματική χρήση, κατά περίσταση)

**Αυτο-αξιολόγηση της ομάδας**

**Γνωστικός τομέας:**

**Κατά την προετοιμασία:** Ήρθαμε σε επαφή με νέο λεξιλόγιο και όρους της γαλλικής γλώσσας. Μέσα από την διαδικασία, βελτιώσαμε τον γραπτό μας λόγο και αποκτήσαμε ευχέρεια στον προφορικό.

**Κατά την υλοποίηση:** Έχοντας προηγουμένως ολοκληρώσει τον κύκλο επιμορφωτικών σεμιναρίων υπό την επίβλεψη την υπεύθυνης διδάσκουσας, εφαρμόσαμε στη συνέχεια τις διδακτικές τεχνικές τις οποίες είχαμε αναλύσει. Μέσα από τη διαδικασία, διαπιστώσαμε τις ευεργετικές ιδιότητες της ευαισθητοποίησης στην ξένη γλώσσα από μικρή ηλικία τόσο στον γραπτό όσο και στον προφορικό λόγο.

**Μεθοδολογικός τομέας:**

**Κατά την προετοιμασία:** Στη διάρκεια της προετοιμασίας του εργαστηρίου, επιλέχθηκαν δραστηριότητες που θα κάλυπταν επαρκώς τους ειδικούς στόχους, που είχαν τεθεί από την ομάδα αρχικά. Στο στάδιο δημιουργίας του εκπαιδευτικού υλικού, που θα υποστήριζε τις δραστηριότητες κατάλληλα, μελετήθηκε και αναδιαμορφώθηκε κατάλληλα το ήδη υπάρχον από προηγηθέντα ατελιέ και κατασκευάσαμε το νέο τελικό υλικό, λαμβάνοντας υπόψη κριτήρια όπως κυρίως η ηλικία και το επίπεδο εξοικείωσης με την ξένη γλώσσα. Είχαμε επίσης την ευκαιρία, μέσα από την προετοιμασία και οργάνωση του εργαστηρίου, να εφαρμόσουμε θεωρητικές προϋπάρχουσες γνώσεις για την διδασκαλία και να αξιοποιήσουμε τις νέες τεχνολογίες. Τέλος, εκτιμώντας την εξέλιξη της διαδικασίας και των αποτελεσμάτων της, αξιολογήσαμε τις επιλογές μας.

**Κατά την υλοποίηση:** Στη διάρκεια διεξαγωγής του εργαστηρίου, με κριτική σκοπιά, παρακολουθήσαμε τη διαδικασία, και ελέγξαμε τον βαθμό αποδοτικότητας των επιλογών μας. Είχαμε έτσι την ευκαιρία να προσαρμόσουμε τις δραστηριότητες ανάλογα με τις απαιτήσεις των συγκεκριμένων συμμετεχόντων. Η συνεχής επανεκτίμηση δεδομένων επέφερε τα βέλτιστα δυνατά αποτελέσματα των δραστηριοτήτων.

**Κοινωνικό-συναισθηματικός τομέας:**

**Κατά την προετοιμασία:** Αναπτύχθηκε ισχυρό ομαδοσυνεργατικό κλίμα εργασίας, το οποίο οδήγησε στην επιτυχή υλοποίησή του. Για την ομαλότερη συνεργασία, διανεμήθηκαν ρόλοι και αρμοδιότητες, αφού λήφθηκαν υπόψη τόσο οι ατομικές γνώσεις όσο και τα ενδιαφέροντα του κάθε μέλους που εργάστηκε με υπευθυνότητα. Τέλος, εφόσον οι διαδικασίες γίνονταν στο πλαίσιο διαρκούς χρονικού ελέγχου και προθεσμιών, ολοκληρώθηκε εγκαίρως ο σχεδιασμός του ατελιέ.

**Κατά την υλοποίηση:** Τόσο η επαφή με το αντικείμενο όσο και η ενεργή συμμετοχή μας στην πραγμάτωση του ατελιέ, άφησαν θετικό αποτύπωμα τόσο στην αντίληψη της κοινωνικής μας ταυτότητας όσο και στον συναισθηματικό μας κόσμο. Η αίσθηση επίτευξης στόχου και επιτυχούς διεξαγωγής του εργαστηρίου συνετέλεσαν θετικά στην άποψη που διαμορφώσαμε για την εμπλοκή μας σε τέτοιου είδους εκπαιδευτικές δράσεις.

**Συμπεράσματα**

**Αρνητικά:**

Παρατηρήσαμε πως, από θέμα περιεχομένου του εργαστηρίου, θα μπορούσε να έχει προβλεφθεί κάποια αναφορά στο γαλλικό πολιτισμό (π.χ. παρουσίαση powerpoint με γαλλικές παραδοσιακές φορεσιές ). Επίσης, αναφορικά με τον τρόπο εργασίας μας, ήταν εμφανείς κάποιες στιγμές ελλιπούς συνεννόησης.

**Θετικά:**

Βελτιώσαμε τις ήδη υπάρχουσες γνώσεις μας και αποκτήσαμε νέες και σχετικές με την ξένη γλώσσα όσο και με τη διδακτική μεθοδολογία, οι οποίες θα μας φανούν χρήσιμες στην μετέπειτα εκπόνηση κάθε είδους διδακτικού project. Τέλος, ήταν σημαντική η ενεργός συμμετοχή και επαφή μας με το επαγγελματικό μας αντικείμενο, μέσα από μια διαφορετική δράση.